Johann Peter Gustav Lejeune Dirichlet

Johann Peter Gustav Lejeune Dirichlet  (Düren, 13. februar 1805. - Göttingen, 5. maj 1859. godine) je bio njemački matematičar čija je zasluga savremena "formalna" definicija funkcije.

Njegova porodica potiče iz grada Richelettea u Belgiji, po kojem je dobio prezime "Lejeune Dirichlet" (fr. le jeune de Richelette "mladić iz Richelettea"); tamo je živio njegov djed.

Dirichlet je rođen u Dürenu, mjestu između Aachena i Kölna, koji je tada bio pod francuskom upravom, gdje mu je otac vodio poštu.

Školovao se u Njemačkoj, pa u Francuskoj. Prvi rad je objavio o Fermatovom posljednjem teoremu, gdje je ponudio djelomični dokaz za slučaj n = 5, kojeg je dovršio Adrien-Marie Legendre. Kasnije je Dirichlet dokazao teorem za slučaj n = 14.

1831. godine oženio se Rebeccom Henriette Mendelssohn Bartholdy, iz istaknute židovske porodice, koja je prešla na kršćanstvo, koja je bila unuka filozofa Mosesa Mendelssohna, kćerka Abrahama Mendelssohna Bartholdya i sestra kompozitora Felixa Mendelssohna Bartholdya i Fanny Mendelssohn.

Među njegovim studentima su bili Ferdinand Eisenstein, Leopold Kronecker i Rudolf Lipschitz. Nakon njegove smrti, Dirichletova predavanja je skupio, priredio i objavio njegov prijatelj Richard Dedekind pod naslovom Vorlesungen über Zahlentheorie (Predavanja o teoriji brojeva).

 Također polgedajte 

 Dirichletov test
 Dirichletov integral

 Vanjski linkovi 

 Jürgen Elstrodt: Život i rad Gustava Lejeunea Dirichleta (1805–1859)  (pdf)
 Dirichlet, Johann Peter Gustav Lejeune: Vorlesungen über Zahlentheorie. Braunschweig, 1863.  reprodukovano na "Number Theory for the Millennium".
 Dirichletov životopis 

Kategorija:Rođeni 1805.
Kategorija:Umrli 1859.
Kategorija:Njemački matematičari
Kategorija:Inozemni članovi Kraljevskog društva